今時今日，大家好明白出街食飯係食舖租嘅，但係呢間鍋心八鮮蒸鍋，由沙田大圍轉搶戰旺角，以$268價錢，食到咁多款海鮮，更有八寶蒸飯加勁正甜品，真係有佢咁平，無佢咁鮮，有佢咁鮮，無佢咁有創意，因為別家蒸海鮮，多數抄襲咗大陸嘅形式就算，就係清蒸完點豉油，但呢度老闆自製若干款醬汁，俾客人自選去蒸，更合口味更好玩，我由大圍追住食到來旺角，一直保持超正水準，又係講今時今日，好多食店初初開就好食好招呼，過兩三個禮拜再去就變質，所以鍋心八鮮蒸鍋係我食海鮮嘅首選！